કોઇ કોઇનું માનતા ન હતાં. વાત વધી ગઇ. કેટલાક દેવો વચ્ચે પડ્યા. આખરે દેવોએ એ ત્રણ સંતાનો વહેંચી આપ્યાં.ભૃગુ મહાદેવને, અંગિરા, અગ્નિદેવને તથા કવિ બ્રહ્મદેવને આપ્યા. આમ ભૃગુને જન્મ થયો. ભૃગુ ઋષિ મહાતપસ્વી બન્યા. સપ્તર્ષિઓમાં તેમનું અનેરું સ્થાન છે. દક્ષ કન્યા ખ્યાતિના તે પતિ કહેવાયા. આ લગ્નથી તેમને ધાતા, વિધાતા નામના બે પુત્ર જન્મ્યા. શ્રી નામની એક પુત્રી જન્મી શ્રી એટલે મા મહાલક્ષ્મી સંપત્તિનાં તે દેવી.